**Rámcová dohoda**

**o poskytovaní právnych služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „Obchodný zákonník“), zákona č. 586/2033 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a vyhlášky MS SR   
č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov

(ďalej len „**zmluva**“)

medzi nasledovnými zmluvnými stranami

**Objednávateľ:**

Názov: **SLOVAKIA TRAVEL**

Sídlo: Lamačská cesta č. 8, 833 04 Bratislava 37

Právna forma: štátna rozpočtová organizácia zriadená Ministerstvom dopravy a výstavby Slovenskej republiky na základe Rozhodnutia č. 35/2021, Zriaďovacia listina č. 19857/2021/SRF/33660 zo dňa 17.3.2021

Štatutárny orgán: Ing. Václav Mika, generálny riaditeľ

IČO: 53 667 506

DIČ: 2121468976

IČ DPH: SK2121468976 – iná osoba registrovaná pre daň

Bankové spojenie: Štátna pokladnica

IBAN: SK16 8180 0000 0070 0065 9931

(ďalej aj ako „***objednávateľ****“*)

a

**Poskytovateľ:**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

Zapísaný: Obchodný register OS ............., oddiel: ....., vložka č.: ....

(ďalej aj ako „***poskytovateľ****“*)

(objednávateľ a poskytovateľ ďalej spolu označovaní aj ako „***zmluvné strany***“ jednotlivo ako „***zmluvná strana***“)

**Článok I.**

**Úvodné ustanovenia**

1. Objednávateľ ako verejný obstarávateľ podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhlásil zákazku postupom podľa ustanovení § 117 zákona o verejnom obstarávaní prostredníctvom Výzvy na predkladanie ponúk (ďalej len „Výzva“) na predmet zákazky: *„Právne služby“.*
2. Na základe vyhodnotenia ponúk bola ponuka poskytovateľa vybraná ako úspešná ponuka v súlade s podmienkami uvedenými vo Výzve. Na základe tejto skutočnosti a predloženej ponuky poskytovateľa sa zmluvné strany na základe slobodnej vôle a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto zmluvu.
3. Objednávateľ a poskytovateľ týmto vyhlasujú, že sú spôsobilí túto zmluvu uzatvoriť a plniť záväzky v nej obsiahnuté.

**Článok II.**

**Predmet zmluvy**

1. Predmetom tejto zmluvy je záväzok poskytovateľa zabezpečiť po dobu trvania tejto zmluvy pre objednávateľa právne služby špecifikované v bode 2 tohto článku zmluvy a to spôsobom a za podmienok špecifikovaných v tejto zmluve a záväzok objednávateľa zaplatiť poskytovateľovi odmenu (cenu) dohodnutú v zmysle článku IV tejto zmluvy (ďalej len „predmet zmluvy“).
2. Zmluvné strany sa dohodli, že právne služby zahŕňajú najmä nasledovné činnosti:
3. vypracovanie právnych stanovísk, analýz zmlúv a rozborov v zložitých právnych a skutkových okolnostiach prípadu, resp. v otázkach významných finančných dôsledkov prípadu alebo strategického významu prípadu,
4. komplexné zabezpečenie právneho poradenstva v najmä oblasti obchodného práva, občianskeho práva, pracovnoprávnych vzťahov, autorského práva, verejného obstarávania,
5. zastupovanie objednávateľa pred súdmi, štátnymi a inými orgánmi a subjektmi,
6. konzultácie priamo u objednávateľa,
7. účasť na rokovaniach s tretími stranami.
8. Poskytovateľ je povinný na požiadanie objednávateľa vždy predložiť objednávateľovi v stanovenej lehote písomnú správu o stave poskytovanej právnej služby. Za poskytnutie písomnej správy o stave poskytovanej právnej služby nevzniká poskytovateľovi nárok na úhradu odmeny ani hotových výdavkov.
9. Na základe tejto zmluvy nedochádza k plneniu, stanovuje základné podmienky, práva a povinnosti zmluvných strán pre zabezpečenie poskytovania služieb, a to na základe jednotlivých písomných objednávok objednávateľa.

**Článok III.**

**Miesto, lehota a spôsob poskytnutia služieb**

1. Zmluvné strany sa dohodli, že poskytovanie služieb sa bude uskutočňovať výlučne na základe objednávky vystavenej objednávateľom a doručenej poskytovateľovi e-mailovou formou. Objednávky bude vyhotovovať objednávateľ priebežne a podľa svojich aktuálnych potrieb, pričom cenu, termín a spôsob poskytnutia služby si zmluvné strany dohodnú v objednávke.
2. Zmluvné strany sa dohodli, že miestom plnenia predmetu zmluvy bude sídlo objednávateľa.
3. Zadanie obsahujúce špecifikáciu požadovanej služby poskytovanej v súlade s touto zmluvou zašle objednávateľ na e-mailovú adresu oprávnenej osoby poskytovateľa podľa Článku VIII bod 6 písm. a) tejto zmluvy (ďalej len „zadanie“).
4. Poskytovateľ je povinný najneskôr do 3 (troch) pracovných dní odo dňa doručenia zadania zaslať objednávateľovi návrh na plnenie požadovaných služieb, ktorý bude obsahovať informáciu o predpokladanom rozsahu hodín prípravy a realizácie služieb, cenový návrh, termín dodania služby a dodatočné informácie potrebné pre realizáciu príslušnej služby (ďalej len „návrh na plnenie zadania“).
5. Objednávateľ písomne schváli alebo odmietne návrh na plnenie zadania v zmysle predchádzajúceho bodu tohto článku zmluvy. Schválenie návrhu na plnenie zadania sa uskutoční zaslaním záväznej písomnej objednávky zaslanej na e-mailovú adresu oprávnenej osoby poskytovateľa podľa Článku VIII bod 6 písm. a) tejto zmluvy. Poskytovateľ zaslanú objednávku akceptuje do 2 pracovných dní.
6. Objednávka sa vyhotovuje písomne, pričom jej obsahom je najmä:
7. označenie zmluvných strán a odkaz na túto zmluvu,
8. písomné požiadavky/presná špecifikácia zadania predmetu objednávky a pokyny na realizáciu služieb,
9. dohodnutá cena dodania služby a termín poskytovania služieb.
10. Zmluvné strany sa dohodli, že poskytnuté plnenie predmetu zmluvy bude predmetom akceptačného konania medzi objednávateľom a poskytovateľom. Akceptačné konanie je proces prevzatia a schválenia riadne a včas poskytnutého plnenia predmetu zmluvy. Akceptačné konanie sa uskutoční do 5 (piatich) pracovných dní odo dňa dodania predmetu zmluvy formou písomného akceptačného protokolu v dvoch rovnopisoch podpísaného oprávnenými osobami oboch zmluvných strán. Vzor akceptačného protokolu tvorí Prílohu č. 1 tejto zmluvy.
11. Podpísaním akceptačného protokolu bez výhrad objednávateľ potvrdí, že predmet zmluvy bol dodaný riadne a včas, v súlade s podmienkami určenými v zmluve.
12. V prípade, že objednávateľ bude mať k dodanému predmetu plnenia zmluvy výhrady, vráti poskytovateľovi jedno vyhotovenie akceptačného protokolu spolu s písomnou špecifikáciou výhrad/pripomienok k dodanému plneniu, a to najneskôr do 5 (piatich) pracovných dní od predloženia akceptačného protokolu poskytovateľom objednávateľovi.
13. Poskytovateľ je povinný odstrániť namietané výhrady/pripomienky do 3 (troch) pracovných dní odo dňa doručenia písomných výhrad podľa bodu 9 tohto článku zmluvy. V prípade, že výhrady budú rozsiahlejšieho charakteru, zmluvné strany si môžu dohodnúť iný primeraný termín na ich odstránenie. Predmet zmluvy sa bude v takomto prípade považovať za riadne dodaný až po tom, čo oprávnená osoba objednávateľa svojím podpisom na akceptačnom protokole potvrdí, že všetky ním vznesené výhrady podľa bodu 9 tohto článku zmluvy boli riadne odstránené.
14. Márnym uplynutím päťdňovej lehoty podľa bodu 9 tohto článku zmluvy bez oznámenia výhrad/pripomienok objednávateľa voči dodanému predmetu plnenia zmluvy sa bude mať za to, že objednávateľ nemá k dodanému predmetu plnenia zmluvy výhrady a toto akceptačné konanie sa bude považovať za skončené.

**Článok IV.**

**Cena (odmena) a platobné podmienky**

1. Cena za poskytovanie služieb v rozsahu stanovenom touto zmluvou bola dojednaná dohodou zmluvných strán a v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Zmluvné strany sa dohodli na odmene poskytovateľa vo forme hodinovej sadzby vo výške ..... EUR bez DPH (slovom : .................. eur bez DPH), t.j. ...... EUR vrátane DPH (slovom : .......................... eur vrátane DPH).
2. Zmluvné strany sa výslovne dohodli, že celková výška ceny za služby poskytnuté po celú dobu trvania tejto zmluvy nemôže presiahnuť objednávateľom stanovený finančný limit vo výške ................EUR bez DPH (slovom: ............... eur bez DPH), pričom objednávateľ nie je povinný uvedený finančný limit v plnej výške vyčerpať.
3. V cene podľa bodu 2 tohto článku zmluvy sú zahrnuté všetky náklady poskytovateľa spojené s poskytovaním predmetu plnenia podľa tejto zmluvy. Cena zahŕňa všetky nevyhnutné a účelne vynaložené náklady vzniknuté pri poskytovaní služieb poskytovateľa podľa tejto zmluvy.
4. Objednávateľ neposkytuje poskytovateľovi žiadne preddavky ani zálohové platby.
5. Právo na zaplatenie ceny za poskytnuté služby na základe vystavenej objednávky vzniká poskytovateľovi riadnym a včasným splnením jeho záväzku. Riadne a včasné splnenie záväzku preukazuje akceptačný protokol podpísaný oprávnenými osobami oboch zmluvných strán.
6. Cenu za poskytnuté služby uhradí objednávateľ poskytovateľovi na základe faktúry. Faktúra vystavená poskytovateľom musí spĺňať náležitosti daňového dokladu stanoveného zákonom č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry je akceptačný protokol podpísaný oprávnenými osobami objednávateľa a poskytovateľa preukazujúci, že došlo k riadnemu dodaniu a prevzatiu služieb. Faktúru doručí poskytovateľ objednávateľovi poštou alebo osobne do sídla objednávateľa uvedeného v záhlaví zmluvy alebo e-mailom na e-mailovú adresu faktury@slovakia.travel.
7. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
8. K cene bude fakturovaná DPH podľa zákona č. 222/2004 Z. z. o dani z pridanej hodnoty v znení neskorších predpisov. V prípade, že poskytovateľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny. Za správne vyčíslenie výšky DPH zodpovedá v plnom rozsahu poskytovateľ.
9. V prípade, že faktúra nebude po vecnej a formálnej stránke správne vyhotovená, nebude obsahovať všetky údaje podľa zákona č. 222/2004 Z. z. o dani z pridanej hodnoty v znení neskorších predpisov, zákona   
   č. 431/2002 Z. z. o účtovníctve v znení neskorších predpisov a Obchodného zákonníka alebo bude obsahovať nesprávne údaje, objednávateľ ju poskytovateľovi vráti na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia upravenej (doplnenej) faktúry objednávateľovi.
10. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.

**Článok V.**

**Práva a povinnosti zmluvných strán**

1. Poskytovateľ sa zaväzuje, že poskytne objednávateľovi služby riadne a včas, vo vlastnom mene a na vlastnú zodpovednosť podľa podmienok dohodnutých v tejto zmluve. Poskytovateľ sa zaväzuje poskytovať služby podľa tejto zmluvy s odbornou starostlivosťou, najvyššou mierou profesionality, a to vždy na prospech záujmov objednávateľa. Poskytovateľ poskytuje služby vždy v súlade s ustanoveniami tejto zmluvy, obsahom písomných objednávok a pokynov objednávateľa, inak v súlade s obchodnými zvyklosťami a obvyklým spôsobom poskytovania služieb, a to vždy riadne a včas.
2. Poskytovateľ sa zaväzuje poskytovať objednávateľovi právne služby prostredníctvom svojej advokátskej kancelárie, a to buď osobne alebo prostredníctvom spolupracujúcich advokátov, advokátskych koncipientov a iných zamestnancov advokátskej kancelárie. Poskytovateľ je oprávnený zabezpečiť poskytovanie právnych služieb prostredníctvom subdodávateľa. Zodpovednosť poskytovateľa voči objednávateľovi nie je dotknutá ani v prípade poskytnutia právnych služieb prostredníctvom inej poverenej osoby alebo subdodávateľa.
3. Poskytovateľ sa zaväzuje byť objednávateľovi k dispozícii v nevyhnutnom rozsahu za účelom riadneho a včasného plnenia predmetu tejto zmluvy.
4. Pri poskytovaní právnych služieb je poskytovateľ povinný i oprávnený postupovať podľa zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ostatných všeobecne záväzných právnych predpisov. Od pokynov objednávateľa sa môže odchýliť len vtedy, keď je to v záujme objednávateľa a nemôže si vyžiadať jeho včasný súhlas.
5. Poskytovateľ, advokát, spolupracujúci advokáti, advokátski koncipienti a iní zamestnanci advokátskej kancelárie sa zaväzujú zachovávať mlčanlivosť o informáciách poskytnutých objednávateľom v súvislosti s poskytovaním služieb a o všetkých skutočnostiach, o ktorých sa dozvedeli v súvislosti s poskytovaním právnych služieb objednávateľovi počas doby platnosti tejto zmluvy a aj po jej skončení.
6. Zmluvné strany sa dohodli, že všetky informácie, ktoré si zmluvné strany navzájom poskytnú, sú dôverného charakteru a bez písomného súhlasu druhej zmluvnej strany ich nemôžu poskytnúť tretím stranám.
7. Záväzok zachovávať mlčanlivosť podľa bodu 5 tohto článku zmluvy sa nevzťahuje na informácie, ktoré sa stanú verejne známe a prístupné. Za porušenie povinnosti mlčanlivosti sa nepovažuje ani to, ak je zmluvná strana povinná dôvernú informáciu oznámiť na základe zákonom stanovenej povinnosti, a to napríklad na základe povinnosti stanovenej zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Zmluvné strany majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Zmluvné strany spracúvajú osobné údaje v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov), ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov.
9. Poskytovateľ sa zaväzuje po skončení zmluvného vzťahu odovzdať objednávateľovi všetky doklady, záznamy a písomnosti, ktoré v súvislosti s plnením predmetu zmluvy získal, prevzal, resp. mu boli odovzdané a zároveň sa zaväzuje zničiť všetky nim vyhotovené kópie týchto dokumentov.
10. Objednávateľ sa zaväzuje:
11. poskytnúť nevyhnutnú súčinnosť poskytovateľovi a konzultácie pri plnení tejto zmluvy, ak o to poskytovateľ požiada,
12. poskytnúť všetky dostupné informácie a podklady nevyhnutné pre poskytovanie služieb, oboznámiť poskytovateľa so všetkými novými informáciami a skutočnosťami, ktoré by mohli mať zásadný vplyv na poskytovanie služieb.
13. Objednávateľ sa zaväzuje, že v prípade, ak bude v súvislosti s plnením predmetu zmluvy potrebné udelenie osobitného plnomocenstva advokátovi, toto plnomocenstvo bez zbytočného odkladu udelí. Objednávateľ týmto udeľuje svoj súhlas k tomu, aby poskytovateľ v prípade potreby splnomocnil na jednotlivé úkony právnych služieb iného advokáta alebo advokátskeho koncipienta, poskytovateľ o tejto skutočnosti vopred upovedomí objednávateľa.

**Článok VI.**

**Sankcie a náhrada škody**

1. V prípade omeškania poskytovateľa s odovzdaním plnenia v zmysle Článku III bod 1 zmluvy, je objednávateľ oprávnený uplatniť si voči poskytovateľovi zmluvnú pokutu vo výške 0,03 % z ceny objednávky vrátane DPH, a to za každý deň omeškania.
2. V prípade neuhradenia faktúry v dohodnutom termíne splatnosti je poskytovateľ oprávnený fakturovať objednávateľovi úrok z omeškania vo výške 0,03 % z dlžnej sumy za každý aj začatý deň omeškania.
3. Zmluvné strany týmto na základe slobodnej a vážnej vôle vyhlasujú, že s výškou ako aj podmienkami uplatnenia sankcií v zmysle tejto zmluvy v plnom rozsahu súhlasia, nepovažujú ich za neprimerané a ani za odporujúce dobrým mravom.
4. Zmluvné pokuty sú splatné v zmysle ustanovení článku IV. platných pre fakturáciu.
5. Zaplatením akejkoľvek sankcie podľa tejto zmluvy nezaniká právo poškodenej zmluvnej strany na náhradu škody v plnom rozsahu, ktorá jej vznikla porušením povinnosti, na ktorú je viazaná táto sankcia.
6. Poskytovateľ zodpovedá za to, že poskytnuté plnenie je v súlade s podmienkami dohodnutými zmluvnými stranami v zmluve, resp. záväzných objednávkach a písomnými pokynmi objednávateľa.
7. Zmluvné strany zodpovedajú za vzniknuté škody podľa ustanovení Obchodného zákonníka. Nárok na náhradu škody nevzniká oprávnenej strane pokiaľ povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť. To však neplatí, ak prekážka vylučujúca zodpovednosť nastala až v čase, keď bola povinná strana v omeškaní s plnením svojej povinnosti.
8. Poskytovateľ nezodpovedá za škodu vzniknutú v súvislosti s odchýlením sa objednávateľa od právnych inštrukcií advokáta, predložených v písomnej forme, a to v rozsahu, v akom bola škoda spôsobená takýmto konaním objednávateľa.

**Článok VII.**

**Trvanie a zánik zmluvy**

1. Táto zmluva sa uzatvára na dobu určitú, a to na 24 mesiacov odo dňa nadobudnutia jej účinnosti alebo do vyčerpania finančného limitu v zmysle Článku IV bod 2 zmluvy, podľa toho, ktorá skutočnosť nastane skôr.
2. Zmluva zaniká:
3. uplynutím doby podľa bodu 1 tohto článku zmluvy,
4. vyčerpaním finančného limitu v zmysle Článku IV bod 2 zmluvy,
5. písomnou dohodou zmluvných strán,
6. písomným odstúpením od zmluvy, z dôvodu podstatného porušenia zmluvných povinností vyplývajúcich z tejto zmluvy alebo zo zákona,
7. písomnou výpoveďou.
8. V prípade ukončenia tejto zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto zmluvy dohodou.
9. Každá zo zmluvných strán môže od zmluvy odstúpiť v prípade podstatného porušenia povinností druhou zmluvnou stranou. Odstúpenie je účinné doručením písomného oznámenia o odstúpení druhej zmluvnej strane. Odstúpenie musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od zmluvy sa zmluva neruší od počiatku, ale až odo dňa doručenia odstúpenia druhej zmluvnej strane.
10. Za podstatné porušenie tejto zmluvy zo strany poskytovateľa sa považuje:
11. ak je poskytovateľ v omeškaní s poskytovaním akejkoľvek služby dohodnutej na základe objednávky,
12. poskytovateľ poskytuje plnenie vadne, napriek predchádzajúcemu písomnému upozorneniu objednávateľa.
13. Za podstatné porušenie tejto zmluvy zo strany objednávateľa sa považuje, ak je objednávateľ v omeškaní s úhradou faktúry o viac ako 60 (šesťdesiat) kalendárnych dní po lehote jej splatnosti.
14. Zmluvné strany sa dohodli, že ustanovenia bodov 4 až 6 tohto článku sa primerane použijú aj v prípade odstúpenia objednávateľa alebo poskytovateľa od objednávky. V takom prípade táto zmluva nezaniká.
15. Zmluvné strany môžu zmluvu písomne vypovedať bez udania dôvodu s výpovednou lehotou 2 mesiace. Výpovedná lehota začína plynúť prvým dňom nasledujúcim po doručení výpovede druhej zmluvnej strane. Uplynutím výpovednej doby zmluva zaniká.

**Článok VIII.**

**Doručovanie a kontaktné osoby**

1. Každá komunikácia podľa zmluvy medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, alebo osôb oprávnených na vecné a obchodné rokovania uvedených v tejto zmluve.
2. Všetky oznámenia medzi zmluvnými stranami týkajúce sa zmluvného plnenia musia byť vykonané v písomnej podobe a doručené osobne, elektronicky alebo poštou druhej zmluvnej strane podľa tohto článku zmluvy.
3. Zmluvné strany sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail). To však neplatí, ak ide o právne úkony, s ktorými nastáva zmena, vznik a zánik práv a povinností vyplývajúcich z tejto zmluvy. Takéto oznámenia musia byť vykonané v písomnej podobe a druhej strane doručené buď osobne alebo doporučeným listom či inou formou registrovaného poštového styku na adresu uvedenú na titulnej strane tejto zmluvy.
4. Akákoľvek písomná komunikácia medzi zmluvnými stranami sa na účely plnenia zmluvy bude považovať za doručenú v prípade:
5. osobného doručenia prostredníctvom kuriérskej služby alebo inak, po jej prijatí,
6. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie potvrdenia o prijatí e-mailu, alebo
7. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
8. Za deň doručenia zásielky zmluvnej strane, ktorej bola adresovaná, sa považuje aj deň:
9. v ktorom ju táto zmluvná strana odmietla prijať,
10. ktorým márne uplynula odberná lehota pre jej vyzdvihnutie na pošte alebo u iného alternatívneho doručovateľa,
11. v ktorý bola na nej doručovateľom vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku resp. obchodných podmienok alternatívneho doručovateľa znamená nedoručiteľnosť zásielky.
12. Oprávnenými osobami pre účely plnenia predmetu tejto zmluvy sú:
13. za poskytovateľa:

meno a priezvisko: ......................., e-mail: ................................................., tel. .....................

1. za objednávateľa:

meno a priezvisko: ......................, e-mail:..............................................., tel. .....................

**Článok IX.**

**Záverečné ustanovenia**

1. Zmluvné strany vyhlasujú, že sú oprávnené túto zmluvu uzatvoriť, riadne plniť z nej vyplývajúce záväzky podľa podmienok dohodnutých v tejto zmluve.
2. Zmluvu je možné meniť a dopĺňať iba formou očíslovaných, písomných dodatkov k tejto zmluve, podpísaných obidvoma zmluvnými stranami na tej istej listine a v súlade s § 18 zákona o verejnom obstarávaní. Zmeny vykonané iným spôsobom sú neplatné a pre zmluvné strany nezáväzné.
3. V prípade, ak sa niektoré z ustanovení tejto zmluvy stane neplatné z dôvodu rozporu so zákonom, zmluvné strany sa dohodnú na takej zmene zmluvy, aby dohodnuté podmienky boli čo najpodobnejšie pôvodnému zmluvnému dojednaniu.
4. Zmluvné strany sa zaväzujú bez zbytočného odkladu písomne informovať druhú zmluvnú stranu, ak dôjde k zmenám identifikačných údajov uvedených v záhlaví tejto zmluvy bez potreby uzatvorenia dodatku k zmluve, ako aj o iných skutočnostiach, ktoré sú významné pre riadne plnenie z tejto zmluvy.
5. Zmluvné strany vyhlasujú, že všetky vzniknuté spory v súvislosti s touto zmluvou budú riešiť mimosúdnou cestou prostredníctvom vzájomných rokovaní a dohôd. Ak v súvislosti s touto zmluvou dôjde medzi zmluvnými stranami k vzniku súdneho sporu, príslušnosť slovenského súdu je daná podľa pravidiel ustanovených v príslušných právnych predpisoch Slovenskej republiky.
6. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na   
   § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. Práva a povinnosti neupravené v tejto zmluve sa riadia Obchodným zákonníkom a súvisiacimi platnými právnymi predpismi Slovenskej republiky v aktuálnom znení.
8. Zmluva je vyhotovená v 3 (troch) rovnopisoch, 2 (dva) rovnopisy sú určené pre objednávateľa a 1 (jeden) rovnopis pre poskytovateľa.
9. Zmluvné strany vyhlasujú, že zmluva jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si zmluvu pozorne a riadne prečítali, porozumeli jej a na dôkaz súhlasu s ňou ju vlastnoručne podpisujú.
10. Neoddeliteľnou súčasťou zmluvy je:

Príloha č. 1: Akceptačný protokol (vzor)

Príloha č. 2: Cenová ponuka

V Bratislave, dňa ......................... V Bratislave, dňa ...........................

za objednávateľa: za poskytovateľa:

........................................................ ..................................................

SLOVAKIA TRAVEL

Ing. Václav Mika, generálny riaditeľ

Príloha č. 1 - Akceptačný protokol (vzor)

**AKCEPTAČNÝ protokol**

**k Rámcovej dohode o poskytovaní právnych služieb č. ST-xx/2022** **zo dňa** ...... (ďalej len „zmluva“)

**1. Základné údaje**

|  |
| --- |
| **Predmet plnenia podľa Čl. II. zmluvy**  **Preberajúci: SLOVAKIA TRAVEL,** Lamačská cesta 8, 833 04Bratislava (objednávateľ)  *Zodpovedný* : XX (*preberajúci poverený objednávateľom)*  **Odovzdávajúci:** XX (poskytovateľ)  *Zodpovedný*: XX *(odovzdávajúci poverený p*oskytovateľom*)* |

**2. Predmet**

1. Týmto akceptačným protokolom poskytovateľ v súlade s článkom III. bod 7 zmluvy odovzdáva objednávateľovi plnenie v súlade s podmienkami dohodnutými v zmluve.

**Predmet plnenia:**

**Za poskytovateľa:**

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

Objednávateľ týmto potvrdzuje, že prevzal vyššie špecifikované plnenie od poskytovateľa a konštatuje, že plnenie **bolo / nebolo \*** dodané včas.

**Za objednávateľa:**

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| podpis |

1. Objednávateľ konštatuje, že vyššie špecifikované plnenie **bolo / nebolo\*** dodané riadne, v súlade s požiadavkami uvedenými v zmluve.

**Špecifikácia výhrad k dodanému plneniu:**

........................................................................................................................................................................................................................................................................................................................................................................................................................................................................

**Za objednávateľa:**

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

1. **Potvrdenie prevzatia riadne dodaného predmetu plnenia po odstránení vád**
2. Poskytovateľ týmto v súlade s článkom III. bod 9 zmluvy odovzdáva objednávateľovi predmet plnenia po odstránení vád.

|  |  |
| --- | --- |
| **Za Poskytovateľa:** *meno priezvisko* |  |
| Dátum: |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| *podpis* |  |

1. Objednávateľ týmto v súlade s článkom III. bod 10 zmluvy preberá od poskytovateľa predmet plnenia po odstránení vád a potvrdzuje, že všetky ním vznesené výhrady boli riadne odstránené.

|  |  |
| --- | --- |
| **Za poskytovateľa:** *meno priezvisko* |  |
| Dátum: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| *podpis* | |

|  |
| --- |
|  |

\*Nehodiace sa prečiarknuť

Príloha č. 2 – Cenová ponuka

|  |  |  |
| --- | --- | --- |
| Cena za hodinu poradenstva v EUR bez DPH | Cena za hodinu poradenstva s DPH | Cena celkom s DPH za 1500 hodín |
|  |  |  |